pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ เปิดงานสัมมนา “แนวปฏิบัติกับการคุ้มครองข้อมูลส่วนบุคคลเพื่อรองรับกับการมีผลบังคับใช้ของ GDPR”
วันอังคารที่ 3 กรกฎาคม 2561
รมว.ดิจิทัลฯ เปิดงานสัมมนา “แนวปฏิบัติกับการคุ้มครองข้อมูลส่วนบุคคลเพื่อรองรับกับการมีผลบังคับใช้ของ GDPR”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานพร้อมกล่าวปาฐกถาพิเศษในงานสัมมนา “แนวปฏิบัติกับการคุ้มครองข้อมูลส่วนบุคคลเพื่อรองรับกับการมีผลบังคับใช้ของ GDPR” โดยศูนย์วิจัยกฎหมายและการพัฒนา คณะนิติศาสตร์ จุฬาลงกรณ์มหาวิทยาลัย จัดขึ้น เพื่อส่งเสริมความตระหนักรู้แก่ผู้ประกอบการโดยทั่วไปเกี่ยวกับการคุ้มครองข้อมูลส่วนบุคคลในประเทศไทย และเป็นเวทีสร้างความเข้าใจร่วมกันในทางปฏิบัติเกี่ยวกับการคุ้มครองข้อมูลส่วนบุคคลให้สอดคล้องกับนโยบายรัฐบาล รวมทั้งเป็นการสร้างความร่วมมือและแลกเปลี่ยนความคิดเห็นระหว่างผู้เกี่ยวข้องกับการคุ้มครองข้อมูลส่วนบุคคลอันจะเป็นพื้นฐานแก่การยกระดับมาตรฐานเทียบเท่าสากล ทั้งนี้ จากการประกาศใช้กฎหมายการคุ้มครองข้อมูลส่วนบุคคลของสหภาพยุโรป (General Data Protection Regulation : GDPR) เป็นเหตุให้ผู้ประกอบการไทยต้องปรับตัวเพื่อรองรับมาตรฐาน การคุ้มครองข้อมูลส่วนบุคคล ซึ่งปัจจุบันรัฐบาลไทยพยายามผลักดันให้มีกฎหมายการคุ้มครองข้อมูลส่วนบุคคลของประเทศมาโดยตลอด และอยู่ในขั้นตอนการพิจารณา ดังนั้น การสร้างความเข้าใจให้แก่ผู้ประกอบการที่เกี่ยวข้องถึงหลักเกณฑ์ที่สําคัญของ GDPR ถือเป็นเรื่องสําคัญ เพื่อนําความคิดเห็นของวิทยากรและผู้ร่วมสัมมนาไปพัฒนาจัดทําคู่มือแนวปฏิบัติเพื่อรองรับกับผลกระทบที่อาจเกิดขึ้นต่อไป เมื่อวันที่ 2 กรกฎาคม 2561 ณ โรงแรมอินเตอร์คอนติเนนตัล ถนนเพลินจิต เขตปทุมวัน กรุงเทพฯ
********************
รัฐบาลไทย-ข่าวทำเนียบรัฐบาล-การยาสูบแห่งประเทศไทย จัดโครงการ “ปันน้ำใจยาสูบไทย สู้ภัยโควิด-19” [กระทรวงการคลัง]
วันพฤหัสบดีที่ 14 พฤษภาคม 2563
การยาสูบแห่งประเทศไทย จัดโครงการ “ปันน้ําใจยาสูบไทย สู้ภัยโควิด-19” [กระทรวงการคลัง]
การยาสูบแห่งประเทศไทย จัดโครงการ “ปันน้ําใจยาสูบไทย สู้ภัยโควิด-19”
นายภาณุพล รัตนกาญจนภัทร ผู้ว่าการการยาสูบแห่งประเทศไทย พร้อมด้วยนายนพดล หาญธนสาร รองผู้ว่าการด้านบริหาร นายวิญญู เกียรติวัฒน์ รองผู้ว่าการด้านพัฒนาธุรกิจ นายอัฏฐเดช ดีสวาท รองผู้ว่าการด้านใบยา และนางนิตยา ชัยวัณณคุปต์ รองผู้ว่าการด้านการตลาด นําทีมพนักงานการยาสูบแห่งประเทศไทย มอบถุงยังชีพข้าวสารอาหารแห้งและน้ําดื่ม จํานวน 1,000 ชุด ให้แก่ประชาชนในพื้นที่เขตคลองเตยที่ได้รับผลกระทบจากสถานการณ์โรคติดเชื้อไวรัสโคโรนา 2019 (โควิด-19) ตามโครงการ “ปันน้ําใจยาสูบไทย สู้ภัยโควิด-19” ซึ่งการยาสูบแห่งประเทศไทย ขอเป็นส่วนหนึ่งในการสนับสนุนให้ประเทศไทยผ่านพ้นวิกฤตจากการระบาดของโรคดังกล่าวได้ในเร็ววัน โดยได้รับความอนุเคราะห์จากสํานักงานเขตคลองเตย ในการจัดเจ้าหน้าที่อํานวยความสะดวกให้แก่ประชาชน พร้อมกํากับดูแลให้เว้นระยะห่างทางสังคมตามหลัก "Social Distancing" และถือปฏิบัติตามหลักการป้องกันการแพร่ระบาดที่กระทรวงสาธารณสุขกําหนดอย่างเคร่งครัด โดยมีประชาชนในพื้นที่เขตคลองเตยและพื้นที่ใกล้เคียงเดินทางมารับมอบถุงยังชีพ ณ ตลาดอาจณรงค์ไนท์บาซาร์ ถนนพระราม 4 เขตคลองเตย กรุงเทพฯ เมื่อวันพุธที่ 13 พฤษภาคม 2563
รัฐบาลไทย-ข่าวทำเนียบรัฐบาล-การปรับแผนรับมือภัยแล้งให้ทันต่อสถานการณ์ปัจจุบัน
วันจันทร์ที่ 16 ธันวาคม 2562
การปรับแผนรับมือภัยแล้งให้ทันต่อสถานการณ์ปัจจุบัน
วันพฤหัสบดีที่ 12 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับแผนรับมือภัยแล้งให้ทันต่อสถานการณ์ โดยจะใช้กลไกระบบบัญชาการเหตุการณ์ประเมินสถานการณ์น้ําต้นทุนและความต้องการใช้น้ําด้านต่าง ๆ สํารวจพื้นที่เสี่ยงขาดแคลนน้ํา พร้อมกําหนดมาตรการรับมือ ให้มีน้ําเพียงพอสําหรับใช้ประโยชน์ ขอความร่วมมือไม่ให้เกษตรกรปิดกั้นลําน้ําหรือสูบน้ําเข้าพื้นที่เพาะปลูก เพื่อลดผลกระทบการขาดแคลนน้ํา และปฏิบัติการฝนหลวงในพื้นที่เมื่อสภาวะอากาศเอื้ออํานวย เฝ้าระวังและควบคุมไม่ให้มีการปล่อยน้ําเสียลงแม่น้ํา คู คลองต่าง ๆ และประชาสัมพันธ์ให้ประชาชนทราบถึงมาตรการบริหารจัดการน้ําของภาครัฐ ส่งเสริมการใช้น้ําอย่างประหยัดและรู้คุณค่า
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงมหาดไทย จับมือ GISTDA จัดทีมประชารัฐเฝ้าระวังไฟป่าและหมอกควัน ส่งเสริมภาคประชาชนร่วมแก้ไขปัญหาด้านสาธารณภัย
วันอาทิตย์ที่ 8 เมษายน 2561
กระทรวงมหาดไทย จับมือ GISTDA จัดทีมประชารัฐเฝ้าระวังไฟป่าและหมอกควัน ส่งเสริมภาคประชาชนร่วมแก้ไขปัญหาด้านสาธารณภัย
กระทรวงมหาดไทย จับมือ GISTDA จัดทีมประชารัฐเฝ้าระวังไฟป่าและหมอกควัน ส่งเสริมภาคประชาชนร่วมแก้ไขปัญหาด้านสาธารณภัย
วันนี้ (6 เม.ย. 61) ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการกองบัญชาการป้องกันและบรรเทาสาธารณภัยแห่งชาติได้สั่งการให้พื้นที่ 65 จังหวัดเป็นพื้นที่เสี่ยงต่อการเกิดไฟป่า เตรียมการป้องกันและแก้ไขปัญหาไฟป่าและหมอกควัน ปี 2561 โดยจัดทําแผนเผชิญเหตุไฟป่าและหมอกควันของจังหวัด และจัดประชุมกองอํานวยการป้องกันและบรรเทาสาธารณภัยจังหวัดร่วมกับหน่วยงานที่เกี่ยวข้อง เพื่อวางแผนและซักซ้อมแนวทางในการดําเนินการป้องกันและแก้ไขปัญหาไฟป่าและหมอกควันของพื้นที่ และได้กําหนดเป้าหมาย/ตัวชี้วัดของจังหวัด 2 ประการ คือ 1) พื้นที่ที่ถูกไฟไหม้ลดลง และ 2) จํานวนวันที่คุณภาพอากาศเกินค่ามาตรฐานลดลงตามแนวทางปฏิบัติการตามมาตรการ“4 พื้นที่ 4 มาตรการบริหารจัดการ”
เพื่อให้การดําเนินการป้องกันและแก้ไขปัญหาไฟป่าและหมอกควันในพื้นที่ทั้ง 9 จังหวัดภาคเหนือ เป็นไปอย่างมีประสิทธิภาพเกิดผลอย่างเป็นรูปธรรม และเป็นการส่งเสริมและสนับสนุนการมีส่วนร่วมของทุกภาคส่วนในการป้องกันและแก้ไขสาธารณภัยในพื้นที่กระทรวงมหาดไทย ได้ร่วมกับสํานักงานพัฒนาเทคโนโลยีอวกาศและภูมิสารสนเทศ (องค์การมหาชน)หรือGISTDAจัดโครงการ“ทีมประชารัฐเฝ้าระวังไฟป่าและหมอกควัน ประจําปี พ.ศ. 2561”ขึ้นเพื่อให้ประชาชนในพื้นที่ร่วมเป็นเครือข่ายสมาชิกในการแจ้งข่าวสาธารณภัยเพื่อร่วมแก้ไขปัญหาสาธารณภัยในพื้นที่โดยมีกลุ่มเป้าหมาย คือ ทีมประชารัฐ ในพื้นที่ทั้ง 9 จังหวัดภาคเหนือ(จังหวัดเชียงใหม่ เชียงราย แม่ฮ่องสอน ตาก ลําพูน ลําปาง พะเยา แพร่ และน่าน)จังหวัดละ 400 คน รวมทั้งสิ้น 3,600 คน ทําหน้าที่ รายงานข้อมูลสาธารณภัยผ่านระบบแอปพลิเคชั่นซึ่งพัฒนาระบบโดยGISTDAมีคุณสมบัติสําหรับการรายงานเฝ้าระวัง ติดตามสถานการณ์ไฟป่า และเป็นช่องทางการแจ้งเหตุไฟป่าต่อเจ้าหน้าที่ในพื้นที่ 9 จังหวัดภาคเหนือ ในการเผชิญเหตุและดับไฟป่าและแอปพลิเคชั่นDPM Reporterซึ่งพัฒนาระบบโดย กรมป้องกันและบรรเทาสาธารณภัย มีคุณสมบัติแสดงข้อมูลสาธารณภัยการแจ้งเตือนสาธารณภัย และคําแนะนําในการปฏิบัติตนสําหรับประชาชน
รองปลัดกระทรวงมหาดไทยกล่าวเพิ่มเติมว่า กระทรวงมหาดไทย ให้ความสําคัญกับการแก้ไขปัญหาหมอกควันและไฟป่า พร้อมส่งเสริมสนับสนุนเครือข่ายภาคประชาชนในการร่วมแจ้งข่าวสาธารณภัยให้กับหน่วยงานภาครัฐ เพื่อให้การแก้ไขปัญหาด้านสาธารณภัยเป็นไปอย่างรวดเร็วโดยประชาชนในพื้นที่ ก่อให้เกิดประสิทธิผลสูงสุด.
ครั้งที่ 79/2561
รัฐบาลไทย-ข่าวทำเนียบรัฐบาล-รัฐบาลแจงใช้งบประมาณขาดดุลลงทุนโครงสร้างพื้นฐานเป็นผลดีระยะยาว แม้กระทบอันดับการแข่งขันของ IMD ชี้คะแนนยังสูงกว่าเกณฑ์เฉลี่ยโลก ย้ำเศรษฐกิจไทยโตต่อเนื่อง ไม่ตกต่ำเหมือนก่อนปี 57
วันเสาร์ที่ 26 พฤษภาคม 2561
รัฐบาลแจงใช้งบประมาณขาดดุลลงทุนโครงสร้างพื้นฐานเป็นผลดีระยะยาว แม้กระทบอันดับการแข่งขันของ IMD ชี้คะแนนยังสูงกว่าเกณฑ์เฉลี่ยโลก ย้ําเศรษฐกิจไทยโตต่อเนื่อง ไม่ตกต่ําเหมือนก่อนปี 57
รัฐบาลแจงใช้งบประมาณขาดดุลลงทุนโครงสร้างพื้นฐานเป็นผลดีระยะยาว แม้กระทบอันดับการแข่งขันของ IMD ชี้คะแนนยังสูงกว่าเกณฑ์เฉลี่ยโลก ย้ําเศรษฐกิจไทยโตต่อเนื่อง ไม่ตกต่ําเหมือนก่อนปี 57
วันที่ 26 พ.ค.61 พลเอก ประยุทธ์ จันทร์โอชา นายกรัฐมนตรี กล่าวถึงผลการจัดอันดับความสามารถในการแข่งขันของประเทศ โดย IMD ประจําปี 2561 ซึ่งประเทศไทยมีอันดับลดลงจากอันดับที่ 27 เมื่อปีที่แล้ว เป็น อันดับที่ 30 ในปีนี้ ว่า
“สาเหตุหลักส่วนหนึ่งมาจากการใช้นโยบายงบประมาณขาดดุลของรัฐบาล เพื่อนําเงินไปลงทุนในโครงสร้างพื้นฐานขนาดใหญ่ ทําให้กระทบต่อปัจจัยการประเมินด้านประสิทธิภาพของภาครัฐ โดยเชื่อว่าเป็นผลกระทบในระยะสั้นเท่านั้น แต่ในระยะยาวการลงทุนนี้จะช่วยยกระดับขีดความสามารถของประเทศและการเจริญเติบโตทางเศรษฐกิจโดยรวม”
ขณะที่ประสิทธิภาพของรัฐเรื่องอื่น ๆ ที่ได้รับการยอมรับเป็นอย่างมาก เช่น การแก้ไขกฎระเบียบและปรับปรุงขั้นตอนการดําเนินงานของหน่วยงานรัฐให้มีความสะดวกต่อการดําเนินธุรกิจ การปรับปรุงอัตราภาษีเงินได้บุคคลธรรมดา อัตราภาษีการบริโภค การสร้างแรงจูงใจในการลงทุน ฯลฯ
ส่วนปัจจัยการประเมินอีก 3 ด้าน คือ ด้านโครงสร้างพื้นฐานโดยเฉพาะสาธารณูปโภคพื้นฐาน และโครงสร้างพื้นฐานด้านวิทยาศาสตร์ที่เกิดจากการลงทุนของรัฐบาล มีอันดับดีขึ้น และด้านสภาวะเศรษฐกิจกับด้านประสิทธิภาพของภาคธุรกิจนั้น มีอันดับคงเดิม
ทั้งนี้ นายกรัฐมนตรีย้ําว่าแม้ว่าอันดับโดยรวมของไทยจะลดลง เป็นทิศทางเดียวกับประเทศอื่นในอาเซียน แต่คะแนนดิบที่ได้รับคือ 79.450 ซึ่งยังคงสูงกว่าคะแนนเฉลี่ยของโลกที่ 76.61 และอยู่ในอันดับที่ 3 ของอาเซียนรองจากสิงคโปร์และมาเลเซียเช่นเดียวกับปีที่แล้ว อย่างไรก็ตาม รัฐบาลจะให้ความสําคัญกับการพัฒนาด้านอื่น ๆ เช่น ด้านสังคม การศึกษา และสาธารณสุขเพิ่มมากขึ้น เพื่อตอบสนองความต้องการของประชาชนและความจําเป็นในการพัฒนาประเทศ ซึ่งจะช่วยเสริมให้อันดับของไทยดีขึ้นต่อไป
“นายกฯ ยังได้กล่าวถึงกรณีที่นักการเมืองบางคนวิจารณ์ว่านายกรัฐมนตรีไม่มีพื้นฐานการศึกษาด้านเศรษฐกิจ และ 4 ปีที่ผ่านมาเศรษฐกิจของประเทศยังโตไม่มากนัก เมื่อเทียบกับประเทศเพื่อนบ้านที่เติบโตอย่างต่อเนื่อง ว่า รัฐบาลนี้ทํางานเป็นทีมและมีทีมเศรษฐกิจที่เข้มแข็ง มีผลงานที่ชัดเจน ทําให้เศรษฐกิจโตขึ้นเรื่อย ๆ จากที่ดิ่งต่ําสุดและติดลบในช่วงก่อนปี 2557 ขึ้นมาเกือบ 5% และมีแนวโน้มสูงขึ้นอีก จึงอยากเตือนว่าไม่ควรออกมาพูดเช่นนี้ เพราะสุดท้ายจะกลับเข้าตัวเอง”
-----------------------
รัฐบาลไทย-ข่าวทำเนียบรัฐบาล-สมอ. แก้ไขมาตรฐานเจลแอลกอฮอล์ล้างมือ ตามประกาศ ก.สาธารณสุข ให้สามารถฆ่าเชื้อไวรัสโควิด 19 [กระทรวงอุตสาหกรรม]
วันศุกร์ที่ 3 เมษายน 2563
สมอ. แก้ไขมาตรฐานเจลแอลกอฮอล์ล้างมือ ตามประกาศ ก.สาธารณสุข ให้สามารถฆ่าเชื้อไวรัสโควิด 19 [กระทรวงอุตสาหกรรม]
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.)แก้ไขมาตรฐานเจลแอลกอฮอล์ล้างมือ ตามประกาศ ก.สาธารณสุข ให้สามารถฆ่าเชื้อไวรัสโควิด 19
สมอ. แก้ไขมาตรฐานเจลแอลกอฮอล์ล้างมือ ให้สอดคล้องตามประกาศกระทรวงสาธารณสุข สามารถฆ่าเชื้อไวรัสโควิด 19 เร่งผู้ผลิตชุมชนทําสินค้าให้ได้มาตรฐานเพื่อความปลอดภัยของประชาชน
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า ตามที่มีผู้ค้าบางรายฉวยโอกาสบนความเดือดร้อนของประชาชน นําเจลแอลกอฮอล์ล้างมือปลอมออกมาขาย ในช่วงการแพร่ระบาดของเชื้อไวรัสโควิด 19 ซึ่งซ้ําเติมประชาชนที่กําลังเดือดร้อน และสร้างความเสียหายต่อผู้ประกอบการที่ผลิตเจลแอลกอฮอล์ล้างมือเป็นอย่างมาก ประกอบกับกระทรวงสาธารณสุข ได้ออกประกาศห้ามผลิต นําเข้า หรือขายเครื่องสําอาง ที่มีส่วนผสมของแอลกอฮอล์เพื่อสุขอนามัยสําหรับมือ เพียงสารเดียวหรือผสมรวมกันต่ํากว่าร้อยละ 70 โดยปริมาตร โดยมีผลบังคับใช้ตั้งแต่วันที่ 10 มีนาคม 2563 นั้น สมอ. ในฐานะหน่วยงานที่ดูแลคุ้มครองผู้บริโภคให้ปลอดภัยจากการใช้สินค้า ไม่ได้นิ่งนอนใจ และได้แก้ไขมาตรฐานผลิตภัณฑ์ทําความสะอาดมือ ซึ่งรวมถึงเจลแอลกอฮอล์ล้างมือ ที่กําหนดเป็นมาตรฐานผลิตภัณฑ์ชุมชน มผช.เลขที่ 907/2554 อย่างเร่งด่วน เพื่อให้สอดคล้องตามประกาศของกระทรวงสาธารณสุข โดยแก้ไขเกณฑ์กําหนดส่วนผสมของแอลกอฮอล์ต้องไม่น้อยกว่าร้อยละ 70 โดยปริมาตร เนื่องจากมาตรฐานเดิมกําหนดให้อยู่ระหว่างร้อยละ 25.0 ถึง 69.0 โดยน้ําหนัก และได้แก้ไขหมายเลขมาตรฐาน จากเดิมเลขที่ มผช.907/2554 เป็น มผช.907/2563 ด้วย ทั้งนี้ มาตรฐานผลิตภัณฑ์ชุมชน ผลิตภัณฑ์ทําความสะอาดมือ มผช.907/2563 มีผลบังคับใช้ตั้งแต่วันที่ 31 มีนาคม 2563
เลขาธิการ สมอ. กล่าวเพิ่มเติมว่า “ผู้ผลิตชุมชน และผู้ประกอบการเอสเอ็มอี สามารถนํามาตรฐาน มผช.907/2563 ไปเป็นแนวทางในการผลิตเจลแอลกอฮอล์ล้างมือ ที่ได้มาตรฐาน ปลอดภัย และสามารถฆ่าเชื้อไวรัสโควิด 19 ได้ โดยขอให้ท่านยื่นจดแจ้งกับกระทรวงสาธารณสุขตามกฎหมายก่อน หลังจากนั้นให้มายื่นขอการรับรองที่ สมอ. หรือสํานักงานอุตสาหกรรมจังหวัดทั่วประเทศ โดยไม่เสียค่าใช้จ่ายใดๆ ทั้งสิ้น ทั้งนี้ สามารถศึกษาข้อมูลเพิ่มเติมได้ที่ www.tisi.go.th หรือสอบถามได้ที่หมายเลขโทรศัพท์ 0-2202-3352, 0-2202-3397 กองบริหารมาตรฐานผลิตภัณฑ์ชุมชน สมอ. สําหรับผู้ผลิตชุมชนจํานวน 2 ราย ที่ได้รับการรับรองตามมาตรฐานเดิม จะต้องยื่นขอการรับรองตามมาตรฐานใหม่ เพื่อให้สามารถผลิต และขายได้อย่างต่อเนื่องต่อไป จึงขอฝากถึงประชาชนให้เลือกซื้อเจลแอลกอฮอล์ล้างมือด้วยความรอบคอบ เลือกที่ได้มาตรฐาน โดยได้รับการรับรองจากหน่วยงานที่น่าเชื่อถือ เพื่อความปลอดภัย”
รัฐบาลไทย-ข่าวทำเนียบรัฐบาล-ปลัดก.อุตฯ หารือข้อราชการกับอุตสาหกรรมจังหวัดในพื้นที่ภาคตะวันออกเฉียงเหนือ
วันพุธที่ 5 กรกฎาคม 2560
ปลัดก.อุตฯ หารือข้อราชการกับอุตสาหกรรมจังหวัดในพื้นที่ภาคตะวันออกเฉียงเหนือ
ปลัดกระทรวงอุตสาหกรรม หารือข้อราชการกับอุตสาหกรรมจังหวัดในพื้นที่ภาคตะวันออกเฉียงเหนือ เกี่ยวกับการปล่อยสินเชื่อกองทุนพัฒนาเอสเอ็มอีตามแนวประชารัฐ
วันนี้ (5 กรกฎาคม 2560) นายสมชาย หาญหิรัญ ปลัดกระทรวงอุตสาหกรรม หารือข้อราชการกับอุตสาหกรรมจังหวัดในพื้นที่ภาคตะวันออกเฉียงเหนือ ประกอบด้วย จังหวัดมุกดาหาร สกลนคร นครพนม นครราชสีมา ชัยภูมิ บุรีรัมย์ สุรินทร์ ศรีสะเกษ อํานาจเจริญ ยโสธร และอุบลราชธานี เกี่ยวกับการปล่อยสินเชื่อกองทุนพัฒนาเอสเอ็มอีตามแนวประชารัฐเพื่อกระจายความช่วยเหลือเอสเอ็มอีให้ทั่วถึง โดยมีนายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย พร้อมคณะร่วมประชุมด้วย ณ ห้องไพลิน โรงแรมพลอยพาเลซ จังหวัดมุกดาหาร
รัฐบาลไทย-ข่าวทำเนียบรัฐบาล-วว. เปิดตัว “3 นวัตกรรมบรรจุภัณฑ์ผลไม้สด ส่งเสริมการขายออนไลน์” เพิ่มมูลค่าผลผลิตการเกษตร เสริมแกร่งผู้ประกอบการไทย รับวิถีชีวิตใหม่ NEW Normal [กระทรวงการอุดมศึกษาฯ]
วันศุกร์ที่ 19 มิถุนายน 2563
วว. เปิดตัว “3 นวัตกรรมบรรจุภัณฑ์ผลไม้สด ส่งเสริมการขายออนไลน์” เพิ่มมูลค่าผลผลิตการเกษตร เสริมแกร่งผู้ประกอบการไทย รับวิถีชีวิตใหม่ NEW Normal [กระทรวงการอุดมศึกษาฯ]
วว. เปิดตัว “3 นวัตกรรมบรรจุภัณฑ์ผลไม้สด ส่งเสริมการขายออนไลน์” เพิ่มมูลค่าผลผลิตการเกษตร เสริมแกร่งผู้ประกอบการไทย รับวิถีชีวิตใหม่ NEW Normal
กระทรวงการอุดมศึกษา วิทยาศาสตร์ วิจัยและนวัตกรรม (อว.) โดย สถาบันวิจัยวิทยาศาสตร์และเทคโนโลยีแห่งประเทศไทย (วว.) เปิดตัว “ 3 นวัตกรรมบรรจุภัณฑ์ผลไม้สด ส่งเสริมการขายออนไลน์” ได้แก่ นวัตกรรมบรรจุภัณฑ์ “กล่องเก็บกลิ่นทุเรียน ล็อคกลิ่นได้ 100%” บรรจุภัณฑ์เพื่อการจําหน่ายมะม่วงออนไลน์ บรรจุภัณฑ์อัจฉริยะบ่งชี้ความปลอดภัยปริมาณซัลเฟอร์ไดออกไซด์ในลําไย ระบุช่วยเพิ่มมูลค่าผลผลิตการเกษตร เสริมแกร่งผู้ประกอบการไทย
ออนไลน์” ได้แก่ 1.นวัตกรรมบรรจุภัณฑ์ “กล่องเก็บกลิ่นทุเรียน ล็อคกลิ่นได้ 100%” 2.บรรจุภัณฑ์เพื่อการจําหน่ายมะม่วงออนไลน์ และ 3.บรรจุภัณฑ์อัจฉริยะบ่งชี้ความปลอดภัยปริมาณซัลเฟอร์ไดออกไซด์ในลําไย เพื่อช่วยเพิ่มมูลค่าผลผลิตการเกษตร เสริมแกร่งผู้ประกอบการไทยทั้งตลาดในประเทศและต่างประเทศ พร้อมตอบโจทย์ผู้บริโภคในยุคปัจจุบัน รับวิถีชีวิตใหม่ NEW Normal จากสถานการณ์การแพร่ระบาดของเชื้อไวรัสโควิด-19 ที่ส่งผลกระทบต่อเศรษฐกิจของประเทศเป็นอย่างมาก โดยเฉพาะภาคการส่งออกและขนส่ง รวมทั้งการบริโภคภายในประเทศ ทําให้มีผลผลิตทางเกษตรที่มีคุณภาพสูงในประเทศจํานวนมากที่ไม่ได้เก็บเกี่ยวทันเวลา ส่งผลให้เกิดความสูญเสีย เนื่องจากไม่มีตลาดรองรับ จึงมีความจําเป็นอย่างเร่งด่วนในการจัดหาหรือเพิ่มช่องทางจําหน่ายผลผลิตทางการเกษตรเพื่อช่วยเหลือเกษตรกร
“...การตลาดออนไลน์เป็นอีกแนวทางหนึ่งที่เกษตรกรหรือผู้ผลิต พยายามจะขายสินค้าด้วยตนเอง อย่างไรก็ตามยังมีปัญหาและข้อจํากัดหลายประการ เช่น ยังไม่มีบรรจุภัณฑ์ที่มีคุณภาพได้มาตรฐานในการป้องกันความเสียหายได้อย่างมีประสิทธิภาพ บรรจุภัณฑ์มีขนาดบรรจุที่มากเกินไป ทําให้สิ้นเปลืองค่าขนส่ง บริษัทขนส่งบางรายปฏิเสธการขนส่งผักและผลไม้สดที่เป็นสินค้าที่เน่าเสียได้ง่าย หรือมีกลิ่นรบกวน รวมทั้งมีปริมาณสารตกค้างที่อาจก่อผลกระทบต่อร่างกาย ดังนั้น 3 นวัตกรรมบรรจุภัณฑ์ผลไม้สดส่งเสริมการขายออนไลน์ ผลงานของ วว.ทั้ง 3 นวัตกรรมนี้จะเป็นคําตอบให้กับเกษตรกร ผู้ประกอบการ และผู้บริโภค อย่างเป็นรูปธรรม...” ผู้ว่าการ วว. กล่าว
รัฐบาลไทย-ข่าวทำเนียบรัฐบาล-รมว.ยธ. นำตรวจสถานบันเทิงในพื้นที่หาดใหญ่ เตือนเยาวชนห่างไกลยาเสพติด พร้อมผลักดันกิจกรรมสร้างการรับรู้ให้เกิดทั่วประเทศ
วันอังคารที่ 15 ตุลาคม 2562
รมว.ยธ. นําตรวจสถานบันเทิงในพื้นที่หาดใหญ่ เตือนเยาวชนห่างไกลยาเสพติด พร้อมผลักดันกิจกรรมสร้างการรับรู้ให้เกิดทั่วประเทศ
รมว.ยธ. นําตรวจสถานบันเทิงในพื้นที่หาดใหญ่ เตือนเยาวชนห่างไกลยาเสพติด พร้อมผลักดันกิจกรรมสร้างการรับรู้ให้เกิดทั่วประเทศ
ในวันศุกร์ที่ 11 ตุลาคม 2562 เวลา 21.00 น. ณ โรงพยาบาลราษฎร์ยินดี อําเภอหาดใหญ่ จังหวัดสงขลา นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยนายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และคณะผู้บริหารกระทรวงยุติธรรม เปิดกิจกรรมการสร้างการรับรู้และความเข้าใจให้กับผู้ประกอบการและสถานบริการ ตามนโยบายการจัดระเบียบสังคมของรัฐบาล พร้อมปล่อยแถวเจ้าหน้าที่เพื่อตรวจสถานบริการต่าง ๆ ในอําเภอหาดใหญ่ โดยมีเจ้าหน้าที่จากหลายหน่วยงาน อาทิ กรมพินิจและคุ้มครองเด็กและเยาวชน สํานักงาน ป.ป.ส. กรมสอบสวนคดีพิเศษ กรมการปกครอง สํานักงานตํารวจแห่งชาติ กรมสรรพสามิต กรมควบคุมโรค และภาคีเครือข่ายต่าง ๆ
โดยนายสมศักดิ์ฯ กล่าวว่า กิจกรรมนี้ เป็นกิจกรรม เพื่อสร้างการรับรู้ให้กับประชาชนและลูกหลานในพื้นที่ เพราะในปัจจุบันเรื่องสําคัญที่สุด ที่กระทรวงยุติธรรมเน้นคือเรื่องยาเสพติด เพราะวันนี้ผู้ต้องขังที่มีกว่า 80% เป็นคดียาเสพติด พร้อมยืนยันไม่ได้มุ่งหวังทําลาย หรือมาจับกุม แต่มาเพื่อทําความเข้าใจว่าลูกหลานเราไม่ควรเดินเส้นทางที่เกี่ยวข้องกับยาเสพติด ซึ่งทุกหหน่วยงานต้องร่วมกันช่วยแก้ไขและป้องกัน รวมถึงต้องช่วยกันสร้างกําแพงป้องกัน ดังนั้นหากสถานบันเทิงต่าง ๆ ให้ความร่วมมือในการป้องกัน ด้วยการให้บริการกับผู้มีอายุไม่ต่ํากว่า 20 ปี ไม่จําหน่ายเครื่องดื่มแอลกอฮอล์ให้ผู้อายุไม่ถึง ไม่เปิดเกินที่ยงคืน และไม่ให้นํายาเสพติดเข้าร้าน ไม่ยอมให้มีการค้ามนุษย์ ซึ่งตนอยากให้ที่นี่เป็นจุดเริ่มต้นช่วยกัน เพื่อให้ลูกหลานมีอนาคตก้าวหน้า
รัฐบาลไทย-ข่าวทำเนียบรัฐบาล-ดร.อรรชกา รมว.วท.เยี่ยมสถาบันมาตรวิทยา หารือผลักดันแผนฯมาตรวิทยารองรับแผนยุทธศาสตร์ชาติ
วันพฤหัสบดีที่ 26 มกราคม 2560
ดร.อรรชกา รมว.วท.เยี่ยมสถาบันมาตรวิทยา หารือผลักดันแผนฯมาตรวิทยารองรับแผนยุทธศาสตร์ชาติ
ดร.อรรชกา รมว.วท.เยี่ยมสถาบันมาตรวิทยา หารือผลักดันแผนฯมาตรวิทยารองรับแผนยุทธศาสตร์ชาติ
23 มกราคม 2560 /ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี และคณะ ตรวจเยี่ยม สถาบันมาตรวิทยาแห่งชาติ (มว.) โดยมี นายประยูร เชี่ยววัฒนา ผู้อํานวยการสถาบันมาตรวิทยาแห่งชาติ (มว.) พร้อมด้วยคณะผู้บริหาร และ พนักงาน มว. ร่วมให้การต้อนรับ ณ ห้องประชุม 2-312 อาคารผดุงมาตร
โดยนายประยูร ได้บรรยายสรุปภาพรวมของสถาบันมาตรวิทยาแห่งชาติ ( Facts and Figures) ต่อด้วยการเดินชมห้องปฏิบัติการมาตรวิทยา ทั้ง 8 ห้องปฏิบัติการ ได้แก่ ห้องปฏิบัติการวิเคราะห์อินทรีย์เคมี ด้านมาตรวิทยาเคมีที่ได้ผลิตวัสดุอ้างอิงภายใต้เครื่องหมายการค้า TRM (Thailand Reference Material) สําหรับเป็นสารมาตฐานที่ใช้ในห้องปฏิบัติการวิเคราะห์และทดสอบ ห้องปฏิบัติการแสง ที่มีมาตรฐานการวัดของแสงไว้รองรับการสอบเทียบ อาทิ อุตสาหกรรมทอผ้าในการกําหนดสีของผ้า อุตสาหกรรมผลิตหลอดไฟ เครื่องมือในโรงพยาบาลที่ใช้แสงในการรักษา เป็นต้น ห้องปฏิบัติการแรงดันไฟฟ้า ที่มีการบูรณาการร่วมกับการไฟฟ้าฝ่ายผลิตแห่งประเทศไทย การไฟฟ้านครหลวง การไฟฟ้าส่วนภูมิภาค และผู้ผลิตไฟฟ้าจากพลังงานทดแทน ในการให้ความรู้และวิธีการสอบเทียบ อีกทั้งการตรวจสอบอุปกรณ์ที่ใช้เชื่อมต่อกับระบบโครงข่ายไฟฟ้าและรับรองระบบโครงข่ายไฟฟ้าอัจฉริยะ ของประเทศในอนาคต ห้องปฏิบัติการความดัน และห้องปฏิบัติการการไหลของของเหลวมีการบูรณาการร่วมกับกรมวิทยาศาสตร์การแพทย์ ที่จัดทําคู่มือการสอบเทียบเครื่องมือแพทย์สําหรับในการใช้งานในโรงพยาบาลทั่วประเทศ ห้องปฏิบัติการความหนาแน่น ที่สามารถให้บริการสอบเทียบในส่วนที่เกี่ยวข้องกับการใช้น้ํามันเชื้อเพลิงและอุตสาหกรรมเครื่องดื่มแฮลกอฮอล์ที่ผลิตในโรงงานอุตสาหกรรม ห้องปฏิบัติการพื้นผิว มาตรวิทยามิติอีกด้านหนึ่งที่มีการส่งเสริมสนับสนุนอุตสาหกรรมยานยนต์ อุตสาหกรรมโรบอติก อุตสาหกรรมอิเล็กทรอนิคส์ เป็นต้น ห้องปฏิบัติการเวลาและความถี่ ที่อนาคตนี้จะมีการบูรณาการร่วมกับ สถาบันสารสนเทศทรัพยากรน้ําและการเกษตร (สสนก.)ในการใช้มาตรฐานทางด้านเวลาเพื่อรายงานสถานการณ์น้ําท่วม ห้องปฏิบัติการอุณหภูมิ (และ ห้องปฏิบัติการอุณหภูมิเชิงแผ่รังสี โดยในปีนี้ได้เข้าร่วมโครงการเมืองนวัตกรรมอาหารในการนําองค์ความรู้มาตรวิทยาอุณหภูมิมาใช้ในอุตสาหกรรมอาหาร
หลังจากนั้นได้มีการ กล่าวนําเสนอแผนแม่บทการพัฒนาระบบมาตรวิทยาแห่งชาติ ฉบับที่3 (พ.ศ. 2560-2564) โดยนางอัจฉรา เจริญสุข รองผู้อํานวยการ (1) ซึ่งในช่วงนี้ได้มีการปรึกษาหารือเพื่อแลกเปลี่ยนความคิดเห็นในเรื่องของยุทธศาสตร์ที่ใช้ในการพัฒนาแผนแม่บท และปิดท้ายด้วยการนําเสนอวีดิทัศน์แสดงสรุปภาพรวมและแผนแม่บทของสถาบันมาตรวิทยาแห่งชาติเพื่อให้สอดคล้องและเป็นไปในทิศทางเดียวกับยุทธศาสตร์ชาติ เพื่อให้บรรลุวัตถุประสงค์ในการพัฒนาประเทศ
ผู้เขียนข่าว/ผู้ประสานงาน นางสาวกล่องเพชร จันทรโคตร /นายประสิทธิ์ บุบผาวรรณา
http://www.nimt.or.th เบอร์โทรศัพท์ 02 577 5100 ต่อ 4226 -7 เบอร์แฟกซ์ 02 577 2823 e-mail:pr@nimt.or.th
เผยแพร่ข่าวโดย : นางสาวชลธิชา แสงเทียนสุวรรณ
ภาพและวีดิโอ : นายธนฉัตร มาลาเจริญ และ นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 – 3732 โทรสาร 02 333 3834
E-Mail :pr@most.go.th Facebook : sciencethailad
รัฐบาลไทย-ข่าวทำเนียบรัฐบาล-จัดสรรกรอบอัตรากำลังข้าราชการสาธารณสุขเพิ่ม 38,105 อัตรา
วันอาทิตย์ที่ 26 เมษายน 2563
จัดสรรกรอบอัตรากําลังข้าราชการสาธารณสุขเพิ่ม 38,105 อัตรา
วันอังคารที่ 21 เมษายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติจัดสรรกรอบอัตรากําลังข้าราชการกระทรวงสาธารณสุข ที่ปฏิบัติงานด่านหน้าในสถานการณ์ระบาดของโรคโควิด-19 จํานวน 24 สายงาน รวม 38,105 อัตรา และให้สิทธิประโยชน์ตอบแทนพิเศษ เช่น ให้เงินเพิ่มพิเศษรายเดือนจนถึงเดือน ก.ย.63 แก่แพทย์พยาบาลเดือนละ 1,500 บาท และผู้ปฏิบัติงานสนับสนุนเดือนละ 1,000 บาท /ให้โควตาพิเศษเลื่อนเงินเดือน 2 ขั้น / เพิ่มอายุราชการแบบทวีคูณ / ลดดอกเบี้ยเงินกู้ส่วนบุคคล สําหรับ ธ.กรุงไทย และ ธ.ออมสิน เป็นเวลา 1 ปี / จ่ายเงินช่วยเหลือบุคลากรที่ติดเชื้อจากการปฏิบัติงาน 2 เท่าจากอัตราเดิม / และจัดทําประกันสุขภาพให้ 320,000 กรมธรรม์ ทั้งนี้เพื่อสร้างขวัญกําลังใจให้กับบุคคลการทางการแพทย์ในการปฏิบัติงานเพื่อประชาชน
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเตรียมร่วมประชุมสุดยอดอาเซียน ครั้งที่ 36 ผ่านระบบประชุมทางไกล ภายใต้แนวคิดหลัก “แน่นแฟ้นและตอบสนอง”
วันจันทร์ที่ 22 มิถุนายน 2563
นายกรัฐมนตรีเตรียมร่วมประชุมสุดยอดอาเซียน ครั้งที่ 36 ผ่านระบบประชุมทางไกล ภายใต้แนวคิดหลัก “แน่นแฟ้นและตอบสนอง”
นายกรัฐมนตรีเตรียมร่วมประชุมสุดยอดอาเซียน ครั้งที่ 36 ผ่านระบบประชุมทางไกล ภายใต้แนวคิดหลัก “แน่นแฟ้นและตอบสนอง”
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเข้าร่วมการประชุมสุดยอดอาเซียน ครั้งที่ 36 และการประชุมที่เกี่ยวข้อง ผ่านระบบประชุมทางไกล ในวันศุกร์ที่ 26 มิถุนายน 2563 เวลา 08.30 น. ณ ตึกภักดีบดินทร์ ทําเนียบรัฐบาล โดยมีสาระสําคัญดังนี้
การประชุมสุดยอดอาเซียน ครั้งที่ 36 นับเป็นการประชุมสุดยอดอาเซียนแบบเต็มรูปแบบครั้งแรกในประวัติศาสตร์ที่จัดผ่านระบบการประชุมทางไกล มีผู้นําประเทศสมาชิกอาเซียน 10 ประเทศ และเลขาธิการอาเซียนเข้าร่วม โดยมีวัตถุประสงค์เพื่อขับเคลื่อนประชาคมอาเซียนให้เข้มแข็งยิ่งขึ้น ตามแนวคิดหลัก “แน่นแฟ้นและตอบสนอง” (Cohesive and Responsive) ของนายเหวียน ชวน ฟุก นายกรัฐมนตรีเวียดนาม ในฐานะประธานอาเซียนประจําปี 2563 และเพื่อเสริมสร้างความร่วมมือระหว่างประเทศสมาชิกอาเซียนในการรับมือกับการแพร่ระบาดของโควิด-19 รวมทั้งหารือเกี่ยวกับการจัดทําแผนงานสําหรับการฟื้นตัวของอาเซียนในยุคหลังโควิด-19
ในการประชุมผู้นําอาเซียนนายกรัฐมนตรีจะกล่าวถ้อยแถลงในการประชุมฯ เพื่อเสนอแนวทางการขับเคลื่อนอาเซียนในยุคหลังโควิด-19 โดยจะเสนอแนะ 3 แนวทาง ขับเคลื่อนอาเซียน ได้แก่ 1) การส่งเสริมให้อาเซียนกลับมาเชื่อมโยงกันอย่างแท้จริง ด้วยการเร่งดําเนินการตามแผนแม่บทว่าด้วยความเชื่อมโยงระหว่างกันในอาเซียน 2025 2) สนับสนุนให้อาเซียนสร้างความเข้มแข็งจากภายใน โดยเน้นการขับเคลื่อนการบูรณาการทางเศรษฐกิจ รวมถึงการลงทุนในโครงสร้างพื้นฐานดิจิทัล 3) ส่งเสริมให้อาเซียนสร้างภูมิคุ้มกันในระยะยาว โดยจัดทําแผนฟื้นฟูภายหลังการแพร่ระบาดของโควิด-19 เน้นความยั่งยืนในทุกมิติ ซึ่งครอบคลุมถึงความมั่นคงทางสาธารณสุข อาหาร และความมั่นคงของมนุษย์ และเสนอให้อาเซียนพิจารณาใช้หลักปรัชญาของเศรษฐกิจพอเพียงในการสร้างภูมิคุ้มกันควบคู่กับวาระการพัฒนาที่ยั่งยืน
โดยในการประชุมครั้งนี้ นอกเหนือจากการประชุมสุดยอดอาเซียน นายกรัฐมนตรีจะร่วมการประชุมผู้นําอาเซียน สมัยพิเศษ เรื่องการส่งเสริมศักยภาพสตรี และการหารือกับผู้แทนภาคส่วนต่าง ๆ ได้แก่ สมัชชารัฐสภาอาเซียน (ASEAN Inter-Parliamentary Assembly: AIPA) เยาวชนอาเซียน (ASEAN Youth) และสภาที่ปรึกษาธุรกิจอาเซียน (ASEAN Business Advisory Council: ASEAN-BAC) อีกด้วย
กําหนดการประชุมสุดยอดอาเซียน ครั้งที่ 36 และการประชุมที่เกี่ยวข้อง ในวันศุกร์ที่ 26 มิถุนายน 2563 มีดังนี้
08.30 - 08.45 น. พิธีเปิดการประชุมสุดยอดอาเซียนครั้งที่ 36
08.50 - 10.30 น. การประชุมสุดยอดอาเซียนครั้งที่ 36
14.30 - 16.00 น. การประชุมผู้นําอาเซียน สมัยพิเศษ เรื่องการเสริมสร้างศักยภาพสตรีในยุคดิจิทัล
16.05 - 16.50 น. การหารือระหว่างผู้นําอาเซียนกับผู้แทนรัฐสภาอาเซียน
17.00 - 17.30 น. การหารือระหว่างผู้นําอาเซียนกับผู้แทนเยาวชนอาเซียน
17.35 - 18.05 น. การหารือระหว่างผู้นําอาเซียนกับผู้แทนสภาที่ปรึกษาธุรกิจอาเซียน
ทั้งนี้ ประชาชนสามารถติดตามการถ่ายทอดสด (live) บรรยากาศของการประชุมบางช่วง ได้ทางเฟซบุ๊คไทยคู่ฟ้า
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้ประธานหอการค้าอเมริกันประจำประเทศไทย และคณะเข้าพบ
วันศุกร์ที่ 7 เมษายน 2560
รัฐมนตรีว่าการกระทรวงอุตสาหกรรม ให้ประธานหอการค้าอเมริกันประจําประเทศไทย และคณะเข้าพบ
รัฐมนตรีว่าการกระทรวงอุตสาหกรรม ให้ประธานหอการค้าอเมริกันประจําประเทศไทย และคณะเข้าพบ
วันนี้ (7 เมษายน 2560) นายอุตตม สาวนายน รัฐมนตรีว่าการกระทรวงอุตสาหกรรม ให้ Mr.Jeffrey D. Nyaard ประธานหอการค้าอเมริกันประจําประเทศไทย และคณะเข้าพบ เพื่อเยี่ยมคารวะและแนะนําตัว พร้อมขอรับทราบนโยบาย การดําเนินงานที่เกี่ยวข้องกับการพัฒนาอุตสาหกรรมไทย 4.0 และโครงการพัฒนาระเบียงเศรษฐกิจภาคตะวันออก อุตสาหกรรมรถยนต์ไฟฟ้า อุตสาหกรรมการบิน และอุตสาหกรรมอิเล็กทรอนิกส์ ณ ห้องประชุม 2 ชั้น 3 อาคารสํานักงานปลัดกระทรวงอุตสาหกรรม